Na temelju članka 98. Zakona o odgoju i obrazovanju u osnovnoj i srednjoj školi (Narodne novine br. 87/08., 86/09., 92/10., 105/10., 90/11., 16/12., 86/12., 126/12., 94./13. i 152./14 ) i članka 57. Statuta Srednje škole Ivana Trnskoga Hrvatska Kostajnica, Školski odbor Srednje škole Ivana Trnskoga Hrvatska Kostajnica, uz prethodnu suglasnost Sisačko-moslavačke županije, Klasa: 012-03/15-01/29, UrBroj: 2176/01-02-15-4 od 09. studenoga 2015., na sjednici od 23. studenoga 2015. donio je

**IZMJENE I DOPUNE STATUTA**

**SREDNJE ŠKOLE IVANA TRNSKOGA HRVATSKA KOSTAJNICA**

Članak 1.

 (1) U Statutu Srednje škole Ivana Trnskoga Hrvatska Kostajnica, KLASA: 003-05/15-01/02, URBROJ: 2176-63-01-15-1 od 10. travnja 2015. godine (u daljnjem tekstu: Statut) u članku 114. iza stavka 1. dodaje se stavak 2. koji glasi:

 „2. Rok za dostavu ispričnice je 8 dana od dana prestanka razloga izostanka.“

 (2) Dosadašnji stavci 2. i 3. brišu se.

 (3) Iza novog stavka 2. dodaje se stavak 3. koji glasi:

„ Opravdanim izostancima smatra se izostanak s nastave za koji je roditelj odnosno skrbnik unaprijed tražio i dobio odobrenje i to:

* u hitnim slučajevima usmeno od nastavnika za izostanak s njegova sata, najkasnije neposredno prije početka sata
* razrednika za izostanak do 3 radna dana uz pisani zahtjev razredniku za izostanak, najkasnije 1 dan prije izostanka
* ravnatelja za izostanak do 7 radnih dana uz pisani zahtjev ravnatelju za izostanak, najkasnije 3 dana prije izostanka
* nastavničkog vijeća za izostanak do 15 radnih dana uz pisani zahtjev nastavničkom vijeću najkasnije 8 dana prije izostanka.“

Članak 2.

 (1) U članku 115. stavak 3. iza riječi „mjere“ briše se točka i dodaje se tekst:

 „ sukladno odredbi članka 4. Pravilnika o kriterijima za izricanje pedagoških mjera.“

(2) U članku 115. iza stavka 3. dodaje se stavak 4. koji glasi:

 „ 4. Tijekom školske godine roditelj može osobno ili pisanim putem opravdati izostanak svog djeteta za koje nije dostavljena ispričnica iz članka 114. stavka 1. ovog Statuta, u trajanju od najviše tri radna dana, koji ne mogu biti uzastopni.“

(3) U članku 115. iza stavka 4. dodaj se stavak 5., koji glasi:

 „ 5. Načini opravdavanja izostanaka učenika, rokovi za dostavu ispričnica, kao i primjereni rok javljanja o razlogu izostanka uređeni su odredbom članka 114. ovog Statuta.“

Članak 3.

1. Članci 153., 154., 155. i 156. ovog Statuta brišu se.

Članak 4.

1. U članku 162. stavak 3. iza riječi „pravilnikom“ briše se zarez i stavlja točka.

Članak 5.

1. Ove izmjene i dopune Statuta stupaju na snagu osmog dana od dana objave na oglasnoj ploči.

Klasa: 003-06/15-01/15

UrBroj: 2176-63-01-15-2

U Hrv. Kostajnici, 23. studenoga 2015.

Predsjednica Školskog odbora

 Olga Mijočević, prof.

Izmjene i dopune Statuta Srednje škole Ivana Trnskoga Hrvatska Kostajnica, objavljene su na oglasnoj ploči Škole dana 24. studenog 2015. godine, a stupile su na snagu dana 2. prosinca 2015. godine.

 Ravnateljica

 Marija Krupić, prof.